Vol. VI.

LOVEDALE, SOUTH AFRICA, MARCH 1, 1876.

No. 66

iremente yase Lusutu irole £300 kunye nenkabi zenkomo ukuba kutunyelwe ilizwi kwisizwe esingazange silive, esimgama uzinyanga ezintlanu xa uselusuka e-Lusutu. Abavangeli abane ba Besutu kunye nabafazi babo baya kuya kulomsebenzi mkulu ekupeleni kwenyanga ezintatu. Nyakenye iremente etile ya Batembu irole £60 ukuba kutunyelwe Igospel. Ngalomnyaka iremente yase Tsomo irole £103, izirolela ukuquba Ilizwi—kube kunjalonje ibisand’ ukwaka inzwana enkulu yendlu ka Tixo.

Ilizwi elikulu endinga ndingalishiya nani lelokuba nakuba kulungile ukwaka ityalike nendlu zezikula, *eyona mfanelo yokuqala enimeleyo* kukutumela i-Gospel ka Kristu kwi zizwe ezikulu zakowenu ezingekayiva, nokuba abantwana benu nibafundise into zonk ezisukuba zilungile. Lendawo ke indizisa ekubeni ndikankanye eyona nto inkulu ku Mkristu. ekuyikonzeni kwake Inkosi. Kufuneka ukuba Inkosi u-Yesu ayikonze ngesiqu sake. Akuyi kusinceda nto ukurola ezimali xa Inkosi u-Yesu singayi konzi ngeziqu zetu. Kuwo onke Amakristu uti “*asinini enindinyuleyo, ndim onyule nina ndanimisela ukuze nivelise iziqamo.”* Umteto awunika erementeni yake ngowokoti “ *Hambani niye kulo lonke ilizwe niyishumayele igospel kuzo zonke izidalwa.”* Inkosi ngoku iluvulile ucango lokuya kungena kumazwe apakati akowenu. Zingamawaka izizwe zakowenu ezingekalazi igama lika Yesu. Ke ilizwi lake losindiso ulitumele kuni wamisa izindlu zetyalike pakati kwenu, ukuze Igospel yake ukuya kwayo kuma Africa ibe iseliqutywa ngamanye. Zilungiseleni kuba kwakamsinya abafundisi baza kunicela ukuba niye kushumayela usindiso lwe Nkosi kwizizwe ezimgama, nikwenza oko egameni layo. Bekufanele ukuti xa kuko omnye omhlope oya kwizizwe ezipakati kupume babe lishumi abantsundu. Kungalondlela ekuya kukauleza ukuhamba kwelizwi lika Tixo. Ziya kutini na eziremente lwakufika ololubizo? Ngubanina oya kuvuma ukuhamba egameni lika Kristu, abe sisicaka nomtengwa wake? Ndiya temba ukuba kobako abavumayo. Kanibuze kwaba abamhlope abashiye amakaya abo beza kuni ningabase mzini ukuba bake babe lusizi na kukwenjenjalo kwabo? Kanibuze ukuba Inkosi yaka yanedinga layo engalizalisiyo na kubo. Niti na iyakuqala ngani ukunganyaniseki xa nihamba egameni layo ukuya kushumayela utando nosindiso lwayo kumakowenu?

Kute emva kokutetwa kwalamazwi kwako isidlo esimnandi kunene sabantwana. Kusasa ngemini elandelayo kubeko umtandazo esitiyeni sendlu yonafundisi; waza u-Major Malan weza kuyi wela Inciba ukuba egoduka ngomhla wokugqibela emnyakeni.

Isigidimi Sama-Xosa

Ipepa lamaxosa lenyanga.

Isigidimi Samaxosa.

ILIZWI LOMBULISO.

Lamazwi alandelayo angumbuliso ka Major Malan nesiyalo abesibekisa kwiremente zabantsundu pesheya kwe Nciba ngokukodwa kweyase Mbulu abepatiswe yona. Usicele ukuba siwashicilele, kuba angumbuliso wake kuwo onke ama Kristu ake wanokuhlangana nawo kuleminyaka mibini idluleyo. Atetwa kubadala namalungu omhlambi wase Mbulu ngo 30 ka December 1875. Ngawo la ke lomazwi:—

Bazalwana bam abantsundu eli lituba lokugqibela endiya kuba nalo, lokuke ndenze amazwana kwintlanganiso yabantsundu kwelilizwe lenu likulu. Inciba ingumda owahlula Ikoloni kwezizizwe zanganeno ezide zaya kuma ngolwandle. Umtandazo wam ngowokuti anga amazwi angumbuliso warn ku Makristu auganeno apa kwe Nciba angancedisa ukwaudisa udumo lwe Nkosi u-Yesu Kristu ngokunivuselela ukuze nimkonze ngokugqitiseleyo ukukoleka. Lamazwi ezibalo endinikaugelisa kuwo akweyama Filipi iv.4-9,ati akuba ete, “ *Vuyani enkosini u-Yesu Kristu amaxa onke”* azekanjalo asiyalele ukuba *“ sicinye nyezinto ezisukuba ziyinene, zitembekile zicokisekile, zitandeka, zinokuduma okuhle.”* Akufuneki nganto namhlanje ukuba nditete naui ngokuvuya enkosini. Kukafuti ndisiti kuni tembelani kwinkosi u-Yesu yedwa, niyikonze, kukafuti ndinixelela ukuba u-Nyana ka Tixo, ungu Msindisi owaueleyo; okokuba akufuneki mntu umhlope, akufuneki namfundisi wokuza kunikulula. Uncedo lwabo kupela luse kunixeleleni ngenceba yake namandla notando.

Namhlanje indawo endifuna ukuteta ngayo kukukonza kwenu i-Nkosi enganelanga kuba ngu Msindisi wetu, ete kanjalo yangu Kumkani no Mongameli wetu. Ngemini yezolo sibe sihlaugene ekuvulweni kwetyalike yakwa Lutuli. Ibiyimini yeminikelo. Into yokuqala ke ngoko endiya kuteta ngayo kukusebenzisa kwetu izinto ate u-Tixo wasinika zona. Kuya ndivuyisa ukuba nako ukuti Amakristu alapa kukafuti erola imali eni nzi kunokuba indlu eyakelwe ukubedeshela u-Tixo ivulwe inetyala. Ute umnqweno okoyo kwizizwe za maXosa wokunga kunga. hamba ubukumkani buka Tixo nemfundo,

wabangela ukuba kwakiwe izindlu ezininzi zetyalike nezezikula. Kute ke ngenxa yalondawo eyona nto niyixumisileyo ukunga ningayirolela eninako yaba kokukwakiwa kwezindlu, zokudumisela i-Nkosi. Londawo ke yokwenjenjalo kwenu yimposiso noko ndibonayo ukuba ningene kuyo nifanele. Eyona nto inkulu imele Umkristu kukwandina ukwaziwa kwegama elisikelelekileyo lika Yesu u-Msindisi, ukuba laziwe kuwo wonke umhlaba. Wakuba umpefumlo ukoliwe ukuba unyana ka Tixo walipalaza igazi lake ngenxa yesono sawo; ukoliwe ukuba yena uyavuma ukusindisa aboni, imfundo yokuqala neyona inkulu emele lompefumlo kukuhambisa ukwaziwa kuka Kristu Nosindiso lwake. Ewe kulungile ukuba inkolo siyixase nakwelakowetu ilizwe, ukuba sizicokise sizilungise izindlu zokukonza i-Nkosi, kodwa *eyona mfanelo iyintloko* kukutumela Igospel kwabangekazange bayive.

Imfundo ke elandelayo yeyokuba nifundise abantwana benu. Elilizwi lika Tixo ndinalatise kulo liti *cingani nyezinto ezisukuba zitembekile.* U-Rulumente welilizwe uyancedisa ekufundisweni kosapo lwenu. Indawo ezininzi zinikwa £20 ngomnyaka ukuba zona zirola £10. Kekaloku kum kulusizi ukwazi ukuba kuko apo abantu balitembisayo elishumi leponti kanti abayi kulirola. Yindawo yokutembeka na leyo ku Rulumente? Yeyokutembeka na kumntu osukuba etitsha? Kuya kuhla ntonina xa kuqutywa ngalondlela? Woti umfundisi abuzwe kwa Rulumente ukuba bayayirola na abantu lamali bayitembisayo, ati ke, hayi, aze ke u-Rulumente abalele Omantyi. Mna ukuba ndibe ndingomnye wo Mantyi benu ibiya kuti indawo engayirolanga lomali idliwe igusha ezixabiso lifike kwi £10, ngenxa yokwapulo idinga. Ukuba ningama Kristu kumbulani ukuba nifanelwe kukuba *nyabanyanisekileyo.* Ilizwi lenu malibe ngapezulu nakubom benu. Yibani *nyabatembekileyo.*

Kuleminyaka mibini idluleyo Inkosi indivumele ukuba ndiyifunde intlalo yeremente zase South Africa. Ezinye, ngenceba yake, zinomsebenzi omkulu eziwenzele udumo lwegama lake. Akuko zisemva njengani. Iremente eyona ipumeleleyo yeyase Lusutu. Yona ayaneli kuxasa zikula netyalike ezipakati kwayo; iti ngokungapezulu ixase abavangeli 55, abashumayela Igospel pakati kwesizwe sakowabo. Kulomnyaka (we 1875.)